APRIL 7, 2014
UZBEKISTAN
Ðe Nɔnɔmeawo Aka Ðe Eme Na Yehowa Ðasefo Siwo Le Uzbekistan La?
Yehowa Ðasefo siwo le Uzbekistan le mɔ kpɔm be Uzbekistan dziɖuɖumegãwo aɖe mɔ na yewo be yewoawɔ yewofe mawusubɔsubɔdɔwo kplamatsɛdodo aɖeke manɔmee. Igor Yurchenko si nye Yehowa Ðasefowo fe nyanuɖela le Uzbekistan si nɔ Ðasefo siwo do go kple dziɖuɖumegãwo le fe 2013 me dome la gblɔ be: “Míede dzesi be míafe nyamedzodzro kple Uzbekistan dziɖuɖumegãwo le afɔ tsɔm nyuie, eye ewɔ na mí be wodi be yewoaɖɔ nɔnɔmeawo ɖo. Míele mɔ kpɔm be nu nyuiwo ado tso nyamedzodzro sia me kpuie.”
Dzesi nyui aɖe si ɖee fia be ɖewohĩ nɔnɔmeawo le tɔtrɔ ge lae nye ale si Uzbekistan dziɖuɖumegãwo ɖe asi le afetɔ Abdubannob Akhmedov ŋu le March 2, 2013 dzi. Ðasefo sia nɔ ga me fe ene kple afã ko evɔ fe ade kple afã ye woka nɛ hafi. Afetɔ Abdubannob Akhmedov nye Ðasefo etɔ̃ siwo wolé de ga ɖe wofe mawusubɔsubɔdɔ siwo wowɔna le ŋutifafa me ta la dometɔ ɖeka. Woɖe asi le ame eve ya ŋu do ŋgɔ le fe 2012 me. Ðasefo aɖeke megale ga me le Uzbekistan fifia o.
Le ɣleti siwo kplɔ Afetɔ Akhmedov ɖeɖe le ga me ɖo me la, Uzbekistan dziɖuɖumegãwo do ŋugbe be yewoatrɔ asi le amegbetɔ fe gomenɔamesinyawo ŋu woaganyo ɖe edzi wu. Le July 5, 2013 dzi la, Uzbekistan dziɖuɖua na nyanya Dukɔ Ƒofuawo Ƒe Amegbetɔwo Ƒe Gomenɔamesinyawo Gbɔkpɔha si léa ŋku ɖe gomenɔamesinyawo ŋu le xexea me tso ɣeyiɣi yi ɣeyiɣi be yewoawɔ ɖe aɖaŋu si wòɖo be yewonena mawusubɔsubɔ kple dzixɔse fe ablɔɖe ame ɖekaɖekawo kple hatsotsowo katã la dzi ameŋkumemakpɔmakpɔe.
Agbagba Siwo Ðasefowo Dze Be Yewoade Yewofe Hame Yeyewo Agbalẽ Me
Va se ɖe fifia la, Yehowa Ðasefowo fe hame ɖeka koe wode agbalẽ me le Uzbekistan eye hame sia le du si nye Chirchik me le Tashkent-nuto me. Ke hã, Yehowa Ðasefo geɖewo le dukɔa fe akpa bubuwo. Esi womete ŋu de hame yeyewo agbalẽ me o tso keke fe 1996 me ke ta la, dziɖuɖu fe se mekpɔa Ðasefoawo ta ne wokpe hena mawusubɔsubɔ le ŋutifafa me o, eye woate ŋu ahe to na wo ɖe kpekpe siawo ta gɔ̃ hã. Afetɔ Yurchenko gblɔ kpee be: “Míele mɔ kpɔm be nyamedzodzro nyui si yi edzi le mí kple dziɖuɖumegãwo dome la ahe tɔtrɔ aɖewo vɛ si awɔe be míate ŋu ade Yehowa Ðasefowo fe hamewo agbalẽ me le se nu le Uzbekistan dukɔ bliboa me.”
Yehowa Ðasefowo le mɔ kpɔm be woaɖe mɔ na yewo yewoanɔ mawusubɔsubɔ fe kpekpewo wɔm le ŋutifafa me le Uzbekistan eye wole mɔ kpɔm hã be Uzbekistan dziɖuɖumegãwo aɖe mɔ yewoade yewofe hame yeyewo agbalẽ me kpuie.
lim_Latn uzn_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn